P R E D K L A D A C I A    S P R Á V A

	Problematika krádeží farebných kovov tvoriacich časti frakčných vedení, zabezpečovacej techniky kolajových vozidiel a traťových zariadení, ako aj krádeže dopravných značiek,  je dlhodobejšieho charakteru. Snahou o pomoc pri riešení takýchto prípadov aj cestou zákona o odpadoch je ustanovenie § 19 ods. 3, písmeno b), kde sa vyžaduje, aby ten, kto vykonáva zber a výkup odpadov pri výkupe farebných kovov vyžadoval preukázanie totožnosti  predávajúceho. Toto ustanovenie bolo zahrnuté v r. 1992 už aj do predchádzajúceho zákona o odpadoch.
          Skúsenosti aj prax však potvrdzujú, že toto ustanovenie, a to ani v kombináciou s trestnou zodpovednosťou nepostačuje na zabránenie v krádežiach farebných kovov; na tieto situácie reaguje poslanecký návrh, ktorý zakazuje vykupovať uvedené  farebné kovy od iných osôb, než od ich vlastníkov.
          Návrh zákona nemá finančný, ekonomický ani environmentálny vplyv a ani vplyv na zamestnanosť. Z uvedeného dôvodu sa doložka finančných, ekonomických a environmentálnych vplyvov a ani dopadov na zamestnanosť nevyhodnocuje. 
          Ministerstvo životného prostredia Slovenskej republiky odporúča s návrhom predkladatelov súhlasiť.